Voortrekkers betuig meegevoel ná Mandela sterfNelson Mandela Die Voortrekkers het sy innige meegevoel Vrydag betuig met die Mandela-familie met oud-president Mandela se afsterwe. “As ŉ Afrikanerjeugbeweging huldig Die Voortrekkers die wyse waarop oud-president Mandela sy hart oopgemaak het vir Suid-Afrika se kinders,” het Danie Langner, hoofleier van die Voortrekkers, gesê. “Hy sal onthou word vir die persoonlike warmte waarmee hy kinders behandel het.” Die Voortrekkers het ŉ Mandela se woorde aangehaal: “Die karakter van ŉ nasie word gemeet aan die wyse hoe hy sy kinders behandel.” “Hierin het hy ‘n voorbeeld vir oud en jonk gestel. Suid-Afrikaners kan vir kinders ‘n beter toekoms skep deur voort te bou op waardes van omgee, deernis en positiewe betrokkenheid,” het Langner bygevoeg.